### | | | | --- | --- | | | | | --- | | **Teknik- og Miljøudvalget** 9. maj 2016 Sagsnr. 710-2015-58824 Dok.nr. 710-2016-127065 Sagsbehandler DPHWSO | | 53.                 Forslag til lokalplan nr. 370 - "Familiehus" ved [adresse] i Hammel - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY, høring, TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ”Forslag til
lokalplan nr. 370 – ”Familiehus” ved [adresse] i Hammel”.

Formålet med lokalplanen er at give mulighed for at opføre
et nyt moderne familiehus på [adresse] med tæt forbindelse med
[adresse]. I familiehuset kan familier til patienter
på Neurocentret overnatte i kortere eller længere perioder.

Formålet er også at give mulighed for at nedlægge
parkeringspladser ved [adresse] for at give plads til byggeriet. Der opretholdes
det antal parkeringspladser, som er nødvendige til det nye familiehus.
Erstatningspladser for de nedlagte pladser forudsættes etableret andre steder i
[adresse]. En forudsætning for at familiehuset må tages i brug er, at
erstatningsparkeringspladserne er etableret.

**VURDERING**

Lokalplan nr. 370 giver mulighed for at opføre et
familiehus på op til 800 m2 i to etager i en højde på maksimalt 8,5
meter. Vejadgangen til lokalplanområdet skal ske fra [adresse], den sydlige
del af den nuværende parkeringsplads.

Lokalplanområdet er i dag udlagt til offentlige formål -
til kursusejendom og parkering. [adresse] anvendes primært til parkering med
plads til 57 biler. En opgørelse af parkeringsbehovet efter de gældende
bestemmelser for området viser, at der som minimum skal findes 55
erstatningsparkeringspladser i tilknytning til [adresse], inden
familiehuset må tages i brug.

Placeringen af familiehuset i det ældre villakvarter omkring
Urbakken betyder, at huset opføres med respekt for områdets karaktér og i en
naturlig sammenhæng med de omkringliggende gamle villaer. Det skal medvirke til
at genskabe en helhed i oplevelsen af villakvarter langs den sydlige del af
Urbakkevej.

Teknik og Kultur har screenet lokalplanforslaget efter ”Lov
om miljøvurdering af planer og programmer”. Det vurderes, at de miljømæssige
konsekvenser som følge af lokalplanens gennemførelse er af en sådan karakter,
at det ikke er nødvendigt at udarbejde en egentlig miljøvurdering.

**ØKONOMI**

Vedtagelse af planforslaget har ingen direkte økonomiske
konsekvenser for Favrskov Kommune. Erstatningsparkeringspladserne forudsættes
finansieret af Region Midtjylland.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst mulig omfang inddrages i planlægningsarbejdet.

Når Byrådet har godkendt lokalplanforslaget, skal det
offentliggøres ved annoncering på kommunens hjemmeside med en indsigelsesfrist
på mindst otte uger.

**INDSTILLING**

Direktøren for Teknik og Kultur indstiller til Byrådet:

1.   At forslag til ”Lokalplan
nr. 370 – ”Familiehus” ved [adresse] i Hammel” godkendes og fremlægges i
offentlig høring i otte uger.

**BESLUTNING**

**Bilag**

|  |  |
| --- | --- |
| Forslag til Lokalplan nr. 370 - "Familiehus" ved [adresse] i Hammel | 710-2016-170267 |